The Four Horsemen of the Apocalypse (1921eko filma)

The Four Horsemen of the Apocalypse (euskaraz Apokalipsiaren Lau Zaldizkoak) 1921eko Rex Ingram irlandar zinema zuzendariak zuzendutako gerra eta epika film mutu bat da. Vicente Blasco Ibáñez espainiar idazlearen 1916ko izenburu berdineko eleberrian oinarritua dago. Josef Swickard, Bridgetta Clark, Rudolph Valentino, Wallace Beery eta Alice Terry aktoreek antzeztu zuten.

Ordurarte zinemazaleentzat ezezagun bat zen Rodolfo Valentino aktorea superizar bilakatu eta latin lover irudia hedatzen lagundu zuen filma da, honetan tangoa dantzatuz eta gautxoz jantzia agertzen da.

 Argumentua 

Lehen Mundu Gerraren hastapenean (1914-1918), Argentinako bi familia dirudunen adarrak bitan banatuko dira: Desnoyers familia, frantziar jatorrikoak, eta Von Hartrott, alemaniar jatorrikoa. Julio Desnoyers (Rudolph Valentino) mutil gazte arduragabe eta bohemioak Marguerite Laurier (Alice Terry) emakume ezkonduarekin maitasun harreman bat du. Gerra hastean, Margueritte senarra den Etienne Laurier (John St. Polis) frontera joango da. Handik gutxira, hainbat gertakarik Julioren jarrera aldarazi eta Erresistentziarentzat lan egitea erabakiko du.

erdian|thumb|400px|Tangoaren sekuentzia

 Aktoreak 
 Pomeroy Cannon: Madariaga
 Josef Swickard: Marcelo Desnoyers
 Bridgetta Clark: Luisa andrea
 Rudolph Valentino: Julio Desnoyers
 Virginia Warwick: Chichí
 Alan Hale: Karl von Hartrott
 Mabel Van Buren: Elena
 Stuart Holmes: Otto von Hartrott
 John St. Polis: Etienne Laurier
 Alice Terry: Marguerite Laurier
 Mark Fenton: Lacour senataria
 Derek Ghent: René Lacour
 Nigel De Brulier: Tchernoff
 Bowditch M. Turner: Argensola
 Edward Connelly: Ostalaria
 Wallace Beery: Von Richthosen teniente kolonela
 Harry Northrup: Jenerala
 Arthur Hoyt: Schnitz tenientea

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Lehen Mundu Gerrari buruzko filmak
Kategoria:Epika filmak
Kategoria:Gerraren aurkako filmak
Kategoria:Liburuetan oinarritutako filmak
Kategoria:Argentinan girotutako filmak
Kategoria:Frantzian girotutako filmak
Kategoria:Zuri-beltzeko filmak
Kategoria:Ameriketako Estatu Batuetako film mutuak